Ritratt: Facebook - Raffaella Carra  Raffaella Carra ħallietna nhar it-Tnejn li għadda fl-età ta' 78 sena iżda l-mużika tagħha tibqa' popolari. Biss biss fl-aħħar ġranet il-kanzunetti ta' Raffaella Carrà ddomminaw il-klassifika tal-iTunes. Raffaella ħabbet lill-pubbliku bl-istess mod li hu ħabb lilha… Ma xtaqitx li l-pubbliku jkun jaf li waslet biex tmut F'karriera ta' aktar minn 50 sena Raffaella rrikordjat numru kbir ta' kanzunetti u albums iżda bla dubju dawn huma it-tlieta li baqgħu popolari. Tuca Tuca (1971) Miktuba minn Gianni Boncompagni li għal bosta snin kien ukoll f'relazzjoni ma' Raffaella, din il-kanzunetta kienet meqjusa bħala rivoluzjonarja fix-xena tal-mużika Taljana. Il-korjografija kienet qajmet diskussjoni iżda minkejja li f'dak iż-żmien ma kinitx niżlet tajba ma' kulħadd, Tuca Tuca baqgħet popolari sal-lum il-ġurnata, 50 sena wara li ħarġet. A Far l'Amore Comincia Tù (1977) Il-kanzunetta ġiet irrekordjata minn Carrà f'bosta fosthom Do It Again With Love li spiċċat fil-klassifiċi Ingliżi u Carrà kienet ukoll ġiet mistiedna tkantaha fuq il-programm popolari Top of the Pops. Fl-2011 Bob Sinclair avviċina lil Carrà biex joħorġu verżjoni ġdida ta' din il-kanzunetta. Wara li ltaqgħu Raffaella aċċettat u wara li ħarġu l-verżjoni l-ġida, sentejn wara, A Far l'Amore Comincia Tù intużat bħala t-tema mużikali tal-film La Grande Bellezza. Maħruġa fl-1980 din il-kanzunetta kienet simbolu tal-libertà femminili. Il-funeral ta' Raffaella Carrà sar ilbieraħ il-Ġimgħa 9 ta' Lulju u twassal f'xandira diretta fuq l-istazzjon Rai Uno. Tislima dinjituża lil Raffaella Carrà: Isir il-funeral ta' Raffaella Carrà